title: Решение 2013/12/ОВППС на Съвета от 25 октомври 2012 година за подписване и сключване на Споразумение между Европейския съюз и Република Молдова за създаване на рамка за участието на Република Молдова в операциите на Европейския съюз за управление на кризи

text:
               12.1.2013

               BG

               Официален вестник на Европейския съюз

               L 8/1

      РЕШЕНИЕ 2013/12/ОВППС НА СЪВЕТА

   от 25 октомври 2012 година
   за подписване и сключване на Споразумение между Европейския съюз и Република Молдова за създаване на рамка за участието на Република Молдова в операциите на Европейския съюз за управление на кризи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него,
   като взе предвид Договора за функционирането на Европейския съюз, и по-специално член 218, параграфи 5 и 6 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               Условията за участие на трети държави в операции на Европейския съюз за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.

               (2)

               След като на 25 юни 2012 г. бе прието решение на Съвета за разрешаване на започването на преговори, върховният представител на Съюза по въпросите на външните работи и политиката на сигурност договори Споразумение между Европейския съюз и Република Молдова за създаване на рамка за участието на Република Молдова в операциите на Европейския съюз за управление на кризи (наричано по-нататък „споразумението“).

               (3)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Молдова за установяване на рамка за участието на Република Молдова в операциите на Европейския съюз за управление на кризи се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпишe(ат) споразумението, за да бъде обвързан Съюзът.
   Член 3
   Председателят на Съвета извършва от името на Съюза нотификацията, предвидена в член 16, параграф 1 от споразумението.
   Член 4
   Настоящото решение влиза в сила в деня на приемането му.

      Съставено в Люксембург на 25 октомври 2012 година.

            За Съвета

            Председател

         M. BØDSKOV

      ПРЕВОД

         СПОРАЗУМЕНИЕ

      между Европейския съюз и Република Молдова за създаване на рамка за участието на Република Молдова в операциите на Европейския съюз за управление на кризи
      ЕВРОПЕЙСКИЯТ СЪЮЗ (ЕС),
      от една страна, и
      РЕПУБЛИКА МОЛДОВА,
      от друга страна,
      наричани по-нататък „страните“,
      като имат предвид, че:

                  (1)

                  Европейският съюз може да взема решения за предприемане на действия в областта на управлението на кризи, включително за мироопазващи или хуманитарни операции.

                  (2)

                  Европейският съюз ще решава дали трети държави ще бъдат поканени да участват в дадена операция на ЕС за управление на кризи. Република Молдова може да приеме поканата на Европейския съюз и да предложи своя принос. В такъв случай Европейският съюз ще реши дали да приеме предложения принос.

                  (3)

                  Условията за участието на Република Молдова в операциите на ЕС за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.

                  (4)

                  Това споразумение не следва да засяга автономността на Европейския съюз за вземане на решения и не следва да пречи на това решенията на Република Молдова да участва в операции на ЕС за управление на кризи да бъдат вземани за всеки случай поотделно съгласно правната система на страната.

                  (5)

                  Това споразумение следва да се отнася единствено за бъдещите операции на ЕС за управление на кризи и не следва да засяга съществуващите споразумения, уреждащи участието на Република Молдова във вече започнала операция на ЕС за управление на кризи,

            СЕ СПОРАЗУМЯХА ЗА СЛЕДНОТО:
      РАЗДЕЛ I

         ОБЩИ РАЗПОРЕДБИ

      Член 1
      Решения относно участието
      1.   След решението на Европейския съюз да покани Република Молдова да участва в дадена операция на ЕС за управление на кризи и след като Република Молдова вземе решение да участва, тя представя на Европейския съюз информация за предлагания от нея принос.
      2.   Европейският съюз прави оценка на предложения принос в консултация с Република Молдова.
      3.   Във възможно най-кратки срокове Европейският съюз предоставя на Република Молдова предварителна оценка за вероятния размер на приноса към общите разходи по операцията, за да съдейства на Република Молдова при изготвянето на предложението ѝ.
      4.   Европейският съюз съобщава с писмо резултата от тази оценка на Република Молдова, за да се осигури участието ѝ в съответствие с разпоредбите на настоящото споразумение.
      Член 2
      Рамка
      1.   Република Молдова се асоциира към решението на Съвета, с което Съветът на Европейския съюз решава, че ЕС ще проведе операцията за управление на кризи, и към всяко друго решение, с което Съветът на Европейския съюз решава да удължи срока на операцията на ЕС за управление на кризи, в съответствие с разпоредбите на настоящото споразумение и необходимите договорености за изпълнението му.
      2.   Приносът на Република Молдова към дадена операция на ЕС за управление на кризи не засяга автономността на ЕС за вземане на решения.
      Член 3
      Статут на персонала и на въоръжените сили
      1.   Статутът на персонала, който Република Молдова командирова за участие в гражданска операция на ЕС за управление на кризи, и/или на въоръжените сили, които Република Молдова предоставя за военна операция на ЕС за управление на кризи, се урежда със споразумението относно статута на въоръжените сили/мисията, ако такова споразумение е сключено между ЕС и държавата (държавите), в която (които) се провежда операцията.
      2.   Статутът на персонала, предоставен на щаба или командните състави, разположени извън държавата (държавите), в която (които) се провежда операцията на ЕС за управление на кризи, се урежда с договорености между съответния щаб и командни състави и компетентните органи на Република Молдова.
      3.   Без да се засяга споразумението относно статута на въоръжените сили/мисията, посочено в параграф 1, Република Молдова упражнява юрисдикция над своя персонал, участващ в операцията на ЕС за управление на кризи. Когато въоръжените сили на Република Молдова участват в операцията на борда на плавателен или въздухоплавателен съд на държава — членка на ЕС, последната упражнява юрисдикция в съответствие с вътрешното си право и процедури.
      4.   Задължение на Република Молдова е да отговаря на искове във връзка с участието в операция на ЕС за управление на кризи от страна на членове на нейния персонал или отнасящи се до тях, както и да отговаря за предприемането на всякакви действия, по-специално от правен или дисциплинарен характер, срещу членове на своя персонал в съответствие със законовите и подзаконовите си разпоредби.
      5.   Страните се договарят да се откажат от всякакви евентуални взаимни искове, различни от исковете, обект на договарянето, във връзка с вреда, загуба или унищожаване на активи, притежавани или използвани от едната от страните, или с увреждане или смърт на членове на персонал на едната от страните, настъпили при изпълнение на служебните им задължения във връзка с тяхната дейност по настоящото споразумение, освен в случаите на груба небрежност или умишлено поведение.
      6.   Република Молдова се ангажира да направи декларация относно отказа от искове срещу всяка държава, участваща в дадена операция за управление на кризи на ЕС, в която участва Република Молдова, и да стори това при подписването на настоящото споразумение.
      7.   Европейският съюз се задължава неговите държави членки да направят декларация относно отказа си от искове, свързани с всяко бъдещо участие на Република Молдова в операции на ЕС за управление на кризи, и да сторят това при подписването на настоящото споразумение.
      Член 4
      Класифицирана информация
      1.   Република Молдова взема необходимите мерки, за да гарантира, че класифицираната информация на ЕС е защитена в съответствие с разпоредбите на Съвета на Европейския съюз относно сигурността, съдържащи се в Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (1), както и в съответствие с останалите насоки, съставени от компетентните органи, включително от командващия операцията на ЕС, когато става въпрос за военна операция на ЕС за управление на кризи, или от ръководителя на мисията на ЕС, когато става въпрос за гражданска операция на ЕС за управление на кризи.
      2.   Ако ЕС и Република Молдова са сключили споразумение относно процедурите за сигурност при обмена на класифицирана информация, разпоредбите на въпросното споразумение се прилагат в рамките на операцията на ЕС за управление на кризи.
      РАЗДЕЛ II

         РАЗПОРЕДБИ ОТНОСНО УЧАСТИЕТО В ГРАЖДАНСКИ ОПЕРАЦИИ ЗА УПРАВЛЕНИЕ НА КРИЗИ

      Член 5
      Персонал, командирован за участие в граждански операции на ЕС за управление на кризи
      1.   Република Молдова:

                  а)

                  следи персоналът ѝ, командирован за участие в гражданска операция на ЕС за управление на кризи, да изпълнява своята мисия в съответствие със:

                              —

                              решението на Съвета и последващите му изменения, както е посочено в член 2, параграф 1;

                              —

                              оперативния план;

                              —

                              мерките за изпълнение.

                  б)

                  уведомява своевременно ръководителя на мисията на гражданската операция на ЕС за управление на кризи („ръководител на мисията“) и върховния представител на Съюза по въпросите на външните работи и политиката на сигурност („ВП“) за всяко изменение на приноса ѝ към гражданската операция на ЕС за управление на кризи.

            2.   Персоналът, командирован за участие в гражданска операция на ЕС за управление на кризи, преминава медицински преглед, бива ваксиниран и получава от компетентен орган в Република Молдова медицинско свидетелство, удостоверяващо неговата годност за служба. Персоналът, командирован за участие в гражданска операция на ЕС за управление на кризи, представя копие от това свидетелство.
      Член 6
      Командна верига
      1.   Персоналът, командирован от Република Молдова, изпълнява своите задължения и съобразява поведението си единствено с интересите на гражданската операция на ЕС за управление на кризи.
      2.   Всички членове на персонала остават изцяло под командването на своите национални органи.
      3.   Националните органи прехвърлят оперативния контрол на командващия гражданските операции на Европейския съюз.
      4.   Командващият гражданските операции поема отговорността за гражданската операция на ЕС за управление на кризи и осигурява нейното командване и контрол на стратегическо равнище.
      5.   Ръководителят на мисията поема отговорността за гражданската операция на ЕС за управление на кризи и осигурява нейното командване и контрол на мястото на операцията и осигурява ежедневното ѝ управление.
      6.   Република Молдова има същите права и задължения по отношение на ежедневното управление на операцията като държавите — членки на Европейския съюз, участващи в нея, в съответствие с правните инструменти, посочени в член 2, параграф 1.
      7.   Ръководителят на мисията е отговорен за дисциплинарния контрол върху персонала на гражданската операция на ЕС за управление на кризи. Когато се налага, съответният национален орган взема дисциплинарни мерки.
      8.   Република Молдова посочва лице за контакти за националния контингент („ЛКНК“), което да представлява националния ѝ контингент в рамките на операцията. ЛКНК докладва на ръководителя на мисията по национални въпроси и отговаря за ежедневната дисциплина на контингента.
      9.   Решението за прекратяване на операцията се взема от Европейския съюз след консултации с Република Молдова, при условие че към датата на прекратяване на операцията тя все още има принос към гражданската операция на ЕС за управление на кризи.
      Член 7
      Финансови аспекти
      1.   Без да се засяга член 8, Република Молдова поема всички разходи, свързани с участието ѝ в операцията, с изключение на текущите разходи, както е заложено в оперативния бюджет на операцията.
      2.   В случай на смърт, увреждане, загуба или щета на физически или юридически лица от държавата (държавите), в която (които) се провежда операцията, Република Молдова, при установяване на отговорността ѝ, изплаща компенсация според условията, предвидени в приложимото споразумение за статута на мисията, посочено в член 3, параграф 1.
      Член 8
      Принос към оперативния бюджет
      1.   Република Молдова допринася към финансирането на оперативния бюджет на гражданската операция на ЕС за управление на кризи.
      2.   Този принос към оперативния бюджет се изчислява въз основа на една от следните формули, като се използва тази, в резултат на която се получава по-малка сума:

                  а)

                  делът от референтната сума, който е пропорционален на съотношението между БНД на Република Молдова и общия БНД на всички държави, допринасящи към оперативния бюджет на операцията; или

                  б)

                  делът от референтната сума за оперативния бюджет, който е пропорционален на съотношението между числеността на персонала от Република Молдова, участващ в операцията, и общата численост на персонала от всички държави, участващи в операцията.

            3.   Независимо от параграфи 1 и 2 Република Молдова не участва във финансирането на дневните надбавки, изплащани на персонала от държавите — членки на Европейския съюз.
      4.   Независимо от параграф 1, Европейският съюз по принцип освобождава Република Молдова от финансов принос към конкретна гражданска операция на ЕС за управление на кризи, когато:

                  а)

                  Европейският съюз реши, че Република Молдова осигурява значителен принос, който е от съществено значение за въпросната операция; или

                  б)

                  Република Молдова има БНД на човек от населението, който не надвишава БНД на никоя държава — членка на Европейския съюз.

            5.   Между ръководителя на мисията на и компетентните административни органи на Република Молдова се подписва договореност за внасянето на финансовия принос на Република Молдова в оперативния бюджет на гражданската операция на ЕС за управление на кризи. Тази договореност включва, наред с другото, следните разпоредби:

                  а)

                  съответната сума,

                  б)

                  условията и реда за внасяне на финансовия принос,

                  в)

                  процедурата за одит.

            РАЗДЕЛ III

         РАЗПОРЕДБИ ОТНОСНО УЧАСТИЕТО ВЪВ ВОЕННИ ОПЕРАЦИИ ЗА УПРАВЛЕНИЕ НА КРИЗИ

      Член 9
      Участие във военни операции на ЕС за управление на кризи
      1.   Република Молдова прави необходимото нейните въоръжени сили и персонал, участващи във военна операция на ЕС за управление на кризи, да изпълняват своята мисия съгласно:

                  а)

                  решението на Съвета и последващите му изменения, както е посочено в член 2, параграф 1,

                  б)

                  оперативния план,

                  в)

                  мерките за изпълнение.

            2.   Персоналът, командирован от Република Молдова, изпълнява своите задължения и съобразява поведението си единствено с интересите на военната операция на ЕС за управление на кризи.
      3.   Република Молдова информира своевременно командващия операциите на ЕС за всяка промяна на участието си в операцията.
      Член 10
      Командна верига
      1.   Всички въоръжени сили и целият персонал, участващи във военната операция на ЕС за управление на кризи, остават изцяло под командването на националните си органи.
      2.   Националните органи прехвърлят оперативното и тактическото командване и/или контрола над своите въоръжени сили и персонал на командващия операциите на ЕС, който има право да делегира своите правомощия.
      3.   Република Молдова има същите права и задължения по отношение на ежедневното управление на операцията като участващите държави — членки на Европейския съюз.
      4.   Командващият операциите на ЕС може във всеки един момент, след консултации с Република Молдова, да поиска оттегляне на приноса на Република Молдова.
      5.   Република Молдова назначава старши военен представител („СВП“), който представлява националния ѝ контингент в рамките на военната операция на ЕС за управление на кризи. СВП провежда консултации с командващия въоръжените сили на ЕС по всички въпроси, свързани с операцията, и отговаря за ежедневната дисциплина на контингента на Република Молдова.
      Член 11
      Финансови аспекти
      1.   Без да се засяга член 12 от настоящото споразумение, Република Молдова поема всички разходи, свързани с участието ѝ в операцията, освен ако разходите не подлежат на съвместно финансиране, предвидено в правните инструменти, посочени в член 2, параграф 1, както и в Решение 2011/871/ОВППС на Съвета от 19 декември 2011 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (ATHENA) (2).
      2.   В случай на смърт, увреждане, загуба или щета на физически или юридически лица от държавата (държавите), в която (които) се провежда операцията, Република Молдова, при установяване на отговорността ѝ, изплаща компенсация според условията, предвидени в приложимото споразумение за статута на въоръжените сили, посочено в член 3, параграф 1.
      Член 12
      Принос към общите разходи
      1.   Република Молдова допринася към финансирането на общите разходи на военната операция на ЕС за управление на кризи.
      2.   Този принос към общите разходи се изчислява въз основа на една от следните две формули, като се използва тази, в резултат на която се получава по-малка сума:

                  а)

                  делът от общите разходи, който е пропорционален на съотношението между БНД на Република Молдова и общия БНД на всички държави, имащи принос към общите разходи на операцията; или

                  б)

                  делът от общите разходи, който е пропорционален на съотношението между числеността на персонала от Република Молдова, участващ в операцията, и общата численост на персонала от всички държави, участващи в операцията.

            Когато се използва формулата по първа алинея, буква б) и Република Молдова допринася с персонал само към щаба на операцията или към щаба на въоръжените сили, се използва съотношението между числеността на нейния персонал и общата численост на персонала на съответния щаб. В останалите случаи се използва съотношението между числеността на целия персонал от Република Молдова и числеността на целия персонал на операцията.
      3.   Независимо от параграф 1 Европейският съюз по принцип освобождава Република Молдова от финансов принос към общите разходи за конкретна военна операция на ЕС за управление на кризи, когато:

                  а)

                  Европейският съюз реши, че Република Молдова предоставя значителен принос към активите и/или способностите, които са от съществено значение за операцията; или

                  б)

                  Република Молдова има БНД на човек от населението, който не надвишава БНД на никоя държава — членка на Европейския съюз.

            4.   Сключва се договореност между администратора, предвиден в Решение 2011/871/ОВППС на Съвета, и компетентните административни органи на Република Молдова. Тази договореност включва, наред с другото, разпоредби относно:

                  а)

                  съответната сума,

                  б)

                  условията и реда за внасяне на финансовия принос,

                  в)

                  процедурата за одит.

            РАЗДЕЛ IV

         ЗАКЛЮЧИТЕЛНИ РАЗПОРЕДБИ

      Член 13
      Договорености за прилагане на споразумението
      Без да се засягат разпоредбите на член 8, параграф 5 и член 12, параграф 4, всички технически и административни договорености, необходими за изпълнението на настоящото споразумение, се сключват между съответните органи на ЕС и на Република Молдова.
      Член 14
      Неизпълнение
      Ако една от страните не изпълни задълженията си по настоящото споразумение, другата страна има правото да прекрати настоящото споразумение с изпращането на едномесечно писмено предизвестие.
      Член 15
      Уреждане на спорове
      Споровете относно тълкуването или изпълнението на настоящото споразумение се уреждат между страните по дипломатически път.
      Член 16
      Влизане в сила
      1.   Настоящото споразумение влиза в сила на първия ден от първия месец след датата, на която страните са се нотифицирали взаимно за приключването на необходимите за целта вътрешни процедури.
      2.   Настоящото споразумение подлежи на редовен преглед.
      3.   Настоящото споразумение може да бъде изменяно по взаимно писмено съгласие на страните. Измененията влизат в сила в съответствие с процедурата, предвидена в параграф 1.
      4.   Настоящото споразумение може да бъде денонсирано от всяка от страните чрез писмено известие за денонсиране, изпратено на другата страна. Денонсирането поражда действие шест месеца след получаването на известието от другата страна.

         Съставено в Брюксел на тринадесети декември две хиляди и дванадесета година на английски език в 2 екземпляра.

               За Европейския съюз

               За Република Молдова

         (1)  ОВ L 141, 27.5.2011 г., стр. 17.

         (2)  ОВ L 343, 23.12.2011 г., стр. 35.

         ТЕКСТ НА ДЕКЛАРАЦИИТЕ

            Текст за държавите — членки на ЕС:

         „При прилагането на решение на Съвета на ЕС относно операция на ЕС за управление на кризи, в която участва Република Молдова, държавите — членки на Европейския съюз, ще се стремят, доколкото това е допустимо съгласно националните им правни системи, да се въздържат от евентуални искове срещу Република Молдова във връзка с увреждане или смърт на членове на техния персонал, вреда или загуба на притежавани от тях активи, използвани от операцията на ЕС за управление на кризи, ако това увреждане, смърт, вреда или загуба:

                     —

                     се причини от персонала на Република Молдова при изпълнението на неговите задължения във връзка с операцията на ЕС за управление на кризи, освен в случай на груба небрежност или умишлено поведение,

                     —

                     или възникне в резултат на използването на активи, притежавани от Република Молдова, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на Република Молдова, ползващ тези активи.“

            Текст за Република Молдова:

         „При прилагането на решение на Съвета на ЕС относно операция на ЕС за управление на кризи Република Молдова ще се стреми, доколкото това е допустимо съгласно националната ѝ правна система, да се въздържа от евентуални искове срещу всяка друга държава, участваща в операцията на ЕС за управление на кризи, във връзка с увреждане или смърт на членове на нейния персонал, вреда или загуба на притежавани от нея активи, използвани от операцията на ЕС за управление на кризи, ако това увреждане, смърт, вреда или загуба:

                     —

                     се причини от персонала при изпълнението на неговите задължения във връзка с операцията на ЕС за управление на кризи, освен в случай на груба небрежност или умишлено поведение, или

                     —

                     възникне в резултат на използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на операцията на ЕС за управление на кризи, ползващ тези активи.“


title: 2014/549/ЕС, Евратом: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Изпълнителната агенция за научни изследвания за финансовата 2012 година

text:
               5.9.2014

               BG

               Официален вестник на Европейския съюз

               L 266/110

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Изпълнителната агенция за научни изследвания за финансовата 2012 година
   (2014/549/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2012 година (1),

               —

               като взе предвид консолидираните годишни отчети на Европейския съюз за финансовата 2012 година (COM(2013) 570 – C7–0273/2013) (2),

               —

               като взе предвид окончателните годишни отчети на Изпълнителната агенция за научни изследвания за финансовата 2012 година,

               —

               като взе предвид доклада на Комисията за последващите действия по освобождаването от отговорност във връзка с изпълнението на бюджета за финансовата 2011 година (COM(2013) 668) и работните документи на службите на Комисията, придружаващи този доклад (SWD(2013) 348 и SWD(2013) 349),

               —

               като взе предвид доклада на Комисията относно оценката на финансите на Съюза въз основа на постигнатите резултати (COM(2013) 461) и работните документи на службите на Комисията, придружаващи този доклад (SWD(2013) 228 и SWD(2013) 229),

               —

               като взе предвид годишния доклад на Комисията до органа за освобождаване от отговорност във връзка с изпълнението на бюджета относно вътрешните одити, извършени през 2012 г. (COM(2013) 606), и работния документ на службите на Комисията, придружаващ този доклад (SWD(2013) 314),

               —

               като взе предвид доклада на Сметната палата относно годишните отчети на Изпълнителната агенция за научни изследвания за финансовата 2012 година, придружен от отговорите на Агенцията (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2012 година в съответствие с член 287 от Договора за функционирането на ЕС,

               —

               като взе предвид препоръката на Съвета от 18 февруари 2014 г. относно освобождаването от отговорност на изпълнителните агенции във връзка с изпълнението на бюджета за финансовата 2012 година (05850/2014 – C7–0049/2014),

               —

               като взе предвид членове 317, 318 и 319 от Договора за функционирането на ЕС и член 106а от Договора за създаване на Европейската общност за атомна енергия,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение 2008/46/ЕО на Комисията от 14 декември 2007 г. за създаване на „Изпълнителна агенция за научни изследвания“ за управлението на определени области от специалните програми на Общността „Хора“, „Капацитети“ и „Сътрудничество“ в сферата на изследователската дейност в съответствие с Регламент (ЕО) № 58/2003 на Съвета (9),

               —

               като взе предвид Решение за изпълнение 2013/778/ЕС на Комисията от 13 декември 2013 г. за създаване на Изпълнителна агенция за научни изследвания и за отмяна на Решение 2008/46/ЕО (10),

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7–0242/2014),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на Европейския съюз тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

               1.

               Освобождава директора на Изпълнителната агенция за научни изследвания от отговорност във връзка с изпълнението на бюджета на Агенцията за финансовата 2012 година.

               2.

               Представя своите забележки в резолюцията, която е неразделна част от неговите решения за освобождаване от отговорност във връзка с изпълнението на общия бюджет на Европейския съюз за финансовата 2012 година, раздел III – Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2012 година, раздел III – Комисия, както и резолюцията, която е неразделна част от тези решения, на директора на Изпълнителната агенция за научни изследвания, на Съвета, Комисията, Съда на Европейския съюз и на Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 56, 29.2.2012 г.

      (2)  ОВ C 334, 15.11.2013 г., стр. 1.

      (3)  ОВ C 365, 13.12.2013 г., стр. 283.

      (4)  ОВ C 331, 14.11.2013 г., стр. 10.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 11, 15.1.2008 г., стр. 9.

      (10)  ОВ L 346, 20.12.2013 г., стр. 54.


title: Решение (ЕС, Евратом) 2015/1682 на Европейския парламент от 29 април 2015 година относно приключването на сметките на Агенцията за снабдяване към Евратом за финансовата 2013 година

text:
               30.9.2015

               BG

               Официален вестник на Европейския съюз

               L 255/327

      РЕШЕНИЕ (ЕС, ЕВРАТОМ) 2015/1682 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Агенцията за снабдяване към Евратом за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Агенцията за снабдяване към Евратом за финансовата 2013 година,

                  —

                  като взе предвид доклада на Сметната палата относно годишните отчети на Агенцията за снабдяване към Евратом за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид член 106а от Договора за създаване на Европейската общност за атомна енергия,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 1, параграф 2 от него,

                  —

                  като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8, параграф 9 от приложението към него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0119/2015),

         1.

            Констатира, че окончателните годишни отчети на Агенцията за снабдяване към Евратом са приложени към доклада на Сметната палата.

         2.

            Одобрява приключването на сметките на Агенцията за снабдяване към Евратом за финансовата 2013 година.

         3.

            Възлага на своя председател да предаде настоящото решение на генералния директор на Агенцията за снабдяване към Евратом, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 267.

         (2)  Вж. бележка под линия 1.

         (3)  ОВ L 298, 26.10.2012 г., стр. 1.

         (4)  ОВ L 41, 15.2.2008 г., стр. 15.


title: Решение на Съвета от 11 юни 1996 година относно прилагането на член 8 от Споразумението под формата на размяна на писма между Европейската икономическа общност и Княжество Андора

text:
Важна правна забележка

|

31996D0366

Официален вестник n° L 145 , 19/06/1996 стр. 0016 - 0016 специално чешко издание глава 11 том 24 стр. 137  - 137 специално испанско издание глава 11 том 24 стр. 137  - 137 специално унгарско издание глава 11 том 24 стр. 137  - 137 специално литвийско издание глава 11 том 24 стр. 137  - 137 LV.ES глава 11 том 24 стр. 137  - 137 MT.ES глава 11 том 24 стр. 137  - 137 PL.ES глава 11 том 24 стр. 137  - 137 SK.ES глава 11 том 24 стр. 137  - 137 специално словенско издание глава 11 том 24 стр. 137  - 137

		19960611Решение на Съветаот 11 юни 1996 годинаотносно прилагането на член 8 от Споразумението под формата на размяна на писма между Европейската икономическа общност и Княжество Андора(96/366/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него,като взе предвид предложението на Комисията,като има предвид, че член 8, параграф 1, буква a) от Споразумението под формата на размяна на писма между Европейската икономическа общност и Княжество Андора [1], подписано в Люксембург на 28 юни 1990 г., предвижда, че ако в рамките на петгодишен период и след този период не бъде постигнато споразумение в съответствие с буква б), Княжество Андора упълномощава Общността, действайки от името и за сметка на Княжество Андора, да допуска стоки изпратени от трети страни до Княжество Андора за свободно обращение;като има предвид, че член 8, параграф 1, буква б) предвижда, че в края на този период и в съответствие с член 20 от него, Княжество Андора може да упражни правото си да допуска стоки за свободно обращение, след получаване на съгласието на договарящите се страни;като има предвид, че Княжество Андора е да упражни правото си да допуска стоки за свободно обращение;като има предвид, че в заявление от 30 октомври 1995 г. Съветът принципно се е съгласил с искането на Княжество Андора за упражняването на това право;като има предвид, че Съветът трябва да определи официалната позиция на Общността в качеството на договаряща се страна;като има предвид, че е необходимо да се даде известно време за подготовката за упражняването на това право,РЕШИ:Член единственОт 1 юли 1996 г. Европейската общност, действаща от името и за сметка на Княжество Андора, престава да осигурява достъп с цел свободно обращение на стоки, изпратени от трети държави до Княжество Андора.Съставено в Люксембург на 11 юни 1996 година.За СъветаПредседателW. Veltroni[1] ОВ L 374, 31.12.1990 г., стр. 16.--------------------------------------------------


title: 2014/337/ЕС: Решение на Европейската централна банка от 5 юни 2014 година относно олихвяването на депозити, салда и наличности от свръхрезерви (ЕЦБ/2014/23)

text:
               7.6.2014

               BG

               Официален вестник на Европейския съюз

               L 168/115

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 5 юни 2014 година
   относно олихвяването на депозити, салда и наличности от свръхрезерви

      (ЕЦБ/2014/23)

      (2014/337/ЕС)

   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо и четвърто тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо и четвърто тире и членове 17, 18 и 22 от него,
   като взе предвид Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1),
   като взе предвид Насоки ЕЦБ/2012/27 от 5 декември 2012 г. относно Трансевропейската автоматизирана система за брутен сетълмент на експресни преводи в реално време (TARGET2) (2),
   като взе предвид Насоки ЕЦБ/2014/9 от 20 февруари 2014 г. относно вътрешни операции по управление на активи и пасиви от националните централни банки (3),
   като има предвид, че:

               (1)

               Управителният съвет може периодично да решава да понижи лихвения процент за депозитното улеснение под 0 %.

               (2)

               В случай на намаляване на лихвения процент за депозитното улеснение е необходимо съответно коригиране на правилата за олихвяването на депозити, салда и наличности от свръхрезерви съгласно Насоки ЕЦБ/2011/14, ЕЦБ/2012/27 и ЕЦБ/2014/9,

         ПРИЕ НАСТОЯЩОТО РЕШЕНИЕ:
   Член 1
   Олихвяване на депозити
   „Олихвяването“ в разпоредби на приложение I към Насоки ЕЦБ/2011/14 по отношение на набирането на срочни депозити и депозитното улеснение може да бъде: а) с положителен лихвен процент; б) с 0 % лихвен процент; или в) с отрицателен лихвен процент. Отрицателният лихвен процент налага задължение за плащане на вложителя по отношение на съответната централна банка от Евросистемата, включително право на тази централна банка от Евросистемата да дебитира сметката на контрагента съобразно с това.
   Член 2
   Олихвяване на наличности от свръхрезерви
   Наличности от резерви, надхвърлящи задължителните минимални резерви, се олихвяват с 0 % лихвен процент или с лихвения процент за депозитното улеснение, който от тях е по-нисък.
   Член 3
   Олихвяване на салда в TARGET2
   Сметки в платежния модул и техни подсметки се олихвяват с 0 % лихвен процент или с лихвения процент за депозитното улеснение, който от тях е по-нисък, освен ако са използвани за поддържане на задължителни минимални резерви.
   Член 4
   Олихвяване на депозити на сектор „Държавно управление“
   1.   На всеки календарен ден общата сума на овърнайт депозити и срочни депозити на всички сектори „Държавно управление“ в НЦБ, която надвишава по-голямото от: а) 200 милиона евро; или б) 0,04 % от брутния вътрешен продукт на държавата членка, в която е седалището на НЦБ, се олихвява с 0 % лихвен процент. Ако лихвеният процент за депозитното улеснение на този ден е отрицателен, се прилага лихвен процент, не по-висок от лихвения процент за депозитното улеснение. Отрицателният лихвен процент налага задължение за плащане на вложителя по отношение на съответната НЦБ, включително право на тази НЦБ да дебитира съответната сметка на депозита на сектор „Държавно управление“ съобразно с това.
   2.   Параграф 1: а) се прилага само след като Управителният съвет реши да понижи лихвения процент за депозитното улеснение под 0 %; и б) се тълкува във връзка с член 5, параграф 3 и член 11 от Насоки ЕЦБ/2014/9, при условие че член 11 от Насоки ЕЦБ/2014/9 се прилага само по отношение на остатъчното салдо и остатъчния приложим срок до падежа на срочни депозити, държани в НЦБ на календарния ден преди деня, на който Управителният съвет решава да понижи лихвения процент за депозитното улеснение под 0 %.
   3.   Спрямо депозитите на сектор „Държавно управление“, свързани с програми за финансова подкрепа на Европейския съюз/Международния валутен фонд и други сравними програми за финансова подкрепа, които са държани по сметки в НЦБ, се прилагат процентите на олихвяване, посочени в член 5, параграф 1 от Насоки ЕЦБ/2014/9, или 0 %, което от тях е с по-висока стойност, но без да се смятат към праговата стойност, посочена в параграф 1.
   Член 5
   Олихвяване на определени депозити, държани в ЕЦБ
   Сметки, поддържани в ЕЦБ в съответствие с Решение ЕЦБ/2003/14 (4), Решение ЕЦБ/2010/31 (5) и Решение ЕЦБ/2010/17 (6), продължават да се олихвяват с лихвения процент за депозитното улеснение. Когато обаче се изисква депозити да бъдат държани в тези сметки преди датата, на която е необходимо да се извърши плащане в съответствие със законовите или договорните разпоредби, приложими по отношение на съответното улеснение, тези депозити се олихвяват през този предварителен период с лихвения процент за депозитното улеснение или с 0 %, който от тях е по-висок.
   Член 6
   Влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено във Франкфурт на Майн на 5 юни 2014 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 30, 30.1.2013 г., стр. 1.

      (3)  ОВ L 159, 28.5.2014 г., стр. 56.

      (4)  Решение EЦБ/2003/14 от 7 ноември 2003 г. относно администрирането на операциите по вземане и отпускане на кредити, извършени от Европейската общност в рамките на механизма за средносрочна финансова подкрепа (ОВ L 297, 15.11.2003 г., стр. 35).

      (5)  Решение ЕЦБ/2010/31 от 20 декември 2010 г. относно откриването на сметки за обработката на плащания, свързани със заеми от EFSF за държави членки, чиято парична единица е еврото (ОВ L 10, 14.1.2011 г., стр. 7).

      (6)  Решение EЦБ/2010/17 от 14 октомври 2010 г. относно администрирането на операциите по вземане и отпускане на кредити, извършени от Съюза в рамките на европейския механизъм за финансово стабилизиране (ОВ L 275, 20.10.2010 г., стр. 10).


title: 2008/885/ЕО: Решение на Съвета от 20 ноември 2008 година за назначаване на девет членове от Румъния и единадесет заместник-членове от Румъния в Комитета на регионите

text:
               27.11.2008

               BG

               Официален вестник на Европейския съюз

               L 317/14

      РЕШЕНИЕ НА СЪВЕТА

   от 20 ноември 2008 година
   за назначаване на девет членове от Румъния и единадесет заместник-членове от Румъния в Комитета на регионите
   (2008/885/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Румъния,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1). На 1 януари 2007 г. Съветът прие Решение 2007/6/ЕО за назначаването на български и румънски членове на Комитета на регионите и техните заместници (2).

               (2)

               След изтичането на мандатите на г-н Emil CALOTĂ, г-н Serghei Florin ANGHEL, г-н Doru Laurian BĂDULESCU, г-н Jenel COPILĂU, г-н János DEMETER, г-жа Ileana Viorica ION, г-н Gheorghe BACIU, г-н Adriean VIDEANU и г-н Liviu Nicolae DRAGNEA.

               (3)

               След изтичането на мандатите на г-н Lucian FLAIȘER, г-н Corneliu BICHINEȚ, г-н Dan Mihai GROZA, г-н Ion OPRESCU, г-н Răducu George FILIPESCU, г-жа Edita Emöke LOKODI, г-н Tudor PENDIUC, г-н Nicușor Daniel CONSTANTINESCU, г-н Dumitru Teodor BANCIU, г-н Alexandru CORCODEL и г-н Dragoș BENEA,

         РЕШИ:
   Член 1
   Назначават се за членове и заместник-членове в Комитета на регионите за остатъка от мандата, а именно до 25 януари 2010 г.:

               а)

               за членове:

                           —

                           г-н Mircea COSMA, președintele Consiliului Județean Prahova,

                           —

                           г-н Răducu George FILIPESCU, președintele Consiliului Județean Călărași,

                           —

                           г-жа Edita Emöke LOKODI, președintele Consiliului Județean Mureș,

                           —

                           г-н Gheorghe BUNEA STANCU, președintele Consiliului Județean Brăila,

                           —

                           г-н Ion PRIOTEASA, președintele Consiliului Județean Dolj,

                           —

                           г-н Tudor PENDIUC, primarul municipiului Pitești,

                           —

                           г-н Gheorghe FALCĂ, primarul municipiului Arad,

                           —

                           г-н Decebal ARNĂUTU, primarul orașului Târgu-Neamț,

                           —

                           г-н Vasile SAVA, primarul orașului Țăndărei;

               б)

               за заместник-членове:

                           —

                           г-н Silvian CIUPERCĂ, președintele Consiliului Județean Ialomița,

                           —

                           г-н Mircea Ioan MOLOȚ, președintele Consiliului Județean Hunedoara,

                           —

                           г-н Árpád Szabolcs CSEHI, președintele Consiliului Județean Satu-Mare,

                           —

                           г-н Liviu Nicolae DRAGNEA, președintele Consiliului Județean Teleorman,

                           —

                           г-н Gheorghe FLUTUR, președintele Consiliului Județean Suceava,

                           —

                           г-н Marian OPRIȘAN, președintele Consiliului Județean Vrancea,

                           —

                           г-н Gheorghe NICHITA, primarul municipiului Iași,

                           —

                           г-н George SCRIPCARU, primarul municipiului Brașov,

                           —

                           г-н Péter FERENC, primarul orașului Sovata,

                           —

                           г-жа Mariana MIRCEA, primarul orașului Cernavodă,

                           —

                           г-н Adrian Ovidiu TEBAN, primarul orașului Cugir.

         Член 2
   Настоящото решение поражда действие от деня на приемането му.

      Съставено в Брюксел на 20 ноември 2008 година.

            За Съвета

            Председател

         B. LAPORTE

      (1)  ОВ L 56, 25.2.2006 г., стр. 75.

      (2)  ОВ L 1, 4.1.2007 г., стр. 13.


title: Решение (ЕС) 2016/1749 на Съвета от 17 юни 2016 година относно сключването от името на Европейския съюз на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, с изключение на неговите разпоредби, които попадат в обхвата на част трета, дял V от Договора за функционирането на Европейския съюз

text:
               1.10.2016

               BG

               Официален вестник на Европейския съюз

               L 268/1

         РЕШЕНИЕ (ЕС) 2016/1749 НА СЪВЕТА
   от 17 юни 2016 година
   относно сключването от името на Европейския съюз на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, с изключение на неговите разпоредби, които попадат в обхвата на част трета, дял V от Договора за функционирането на Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 33, 113, 114 и 207, във връзка с член 218, параграф 6, буква а) и член 218, параграф 8, втора алинея от него,
   като взе предвид предложението на Европейската комисия,
   като взе предвид становището на Европейския парламент,
   като има предвид, че:

               (1)

               Сключването от Световната здравна организация (СЗО) на рамкова конвенция за контрол на тютюна (РККТ) беше одобрено от името на Общността с Решение 2004/513/ЕО на Съвета (1).

               (2)

               В съответствие с решения 2013/744/ЕС (2) и 2013/745/ЕС (3) на Съвета Протоколът за премахване на незаконната търговия с тютюневи изделия към РККТ на СЗО („Протоколът“) беше подписан на 20 декември 2013 г., при условие на сключването му на по-късна дата.

               (3)

               Протоколът представлява значителен принос към международните усилия за премахване на всички форми на незаконна търговия с тютюневи изделия и по този начин да се води борба със заобикалянето на данъчните и митническите задължения, както и за намаляване на доставките на тютюневи изделия в съответствие с член 15 от РККТ на СЗО. Протоколът допринася също за безпрепятственото функциониране на вътрешния пазар на тютюневи изделия, като същевременно се гарантира високо ниво на защита на общественото здраве.

               (4)

               Съюзът има изключителна компетентност по редица разпоредби от Протокола, които попадат в обхвата на общата търговска политика на Съюза, или в области, в които Съюзът е установил общи правила (4). Протоколът може да засегне тези общи правила или да промени техния обхват. Поради това Протоколът следва да бъде одобрен от името на Съюза по отношение на въпросите, които са от компетентността на Съюза, само доколкото Протоколът може да засегне тези общи правила или да промени техния обхват.

               (5)

               Със сключването на Протокола Съюзът няма да упражнява споделена компетентност, следователно държавите членки запазват своята компетентност в областите, включени в обхвата на Протокола, които не засягат общите правила или не изменят обхвата на тези общи правила.

               (6)

               Членове 14, 16, 26, 29 и 30 от Протокола се отнасят до съдебното сътрудничество по наказателноправни въпроси и определението за престъпления и следователно попадат в обхвата на част трета, дял V от Договора за функционирането на Европейския съюз. Решение (ЕС) 2016/1750 на Съвета (5), прието успоредно с настоящото решение, се отнася до тези разпоредби.

               (7)

               Протоколът следва да бъде одобрен по отношение на въпросите, които попадат в областите на компетентност на Съюза,

         ПРИЕ НАСТОЯЩОТО РЕШЕНИЕ:
   Член 1
   Протоколът за премахване на незаконната търговия с тютюневи изделия към Рамковата конвенция на СЗО за контрол на тютюна, с изключение на неговите разпоредби, които попадат в обхвата на част трета, дял V от Договора за функционирането на Европейския съюз, и по-специално членове 14, 16, 26, 29 и 30, се одобрява от името на Съюза.
   Текстът на Протокола е приложен към настоящото решение.
   Член 2
   Председателят на Съвета посочва лицето(лицата), упълномощено(и) да депозира(ат) от името на Съюза:

               а)

               инструмента, посочен в член 44, параграф 1 от Протокола;

               б)

               декларацията за компетентност, съдържаща се в приложението към настоящото решение, в съответствие с член 44, параграф 3 от Протокола.

         Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 17 юни 2016 година.

            За Съвета

            Председател

         J.R.V.A. DIJSSELBLOEM

      (1)  Решение 2004/513/ЕО на Съвета от 2 юни 2004 г. относно сключването на Рамковата конвенция на Световната здравна организация (СЗО) за контрол на тютюна (ОВ L 213, 15.6.2004 г., стр. 8).

      (2)  Решение 2013/744/ЕС на Съвета от 9 декември 2013 г. за подписване, от името на Европейския съюз, на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, по отношение на неговите разпоредби за задълженията, свързани със съдебното сътрудничество по наказателноправни въпроси, определението за престъпления и полицейското сътрудничество (ОВ L 333, 12.12.2013 г., стр. 73).

      (3)  Решение 2013/745/ЕС на Съвета от 9 декември 2013 г. за подписване, от името на Европейския съюз, на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, с изключение на неговите разпоредби за задълженията, свързани със съдебното сътрудничество по наказателноправни въпроси, определението за престъпления и полицейското сътрудничество (ОВ L 333, 12.12.2013 г., стр. 75).

      (4)  Директива 2014/40/ЕС на Европейския парламент и на Съвета от 3 април 2014 г. за сближаване на законовите, подзаконовите и административните разпоредби на държавите членки относно производството, представянето и продажбата на тютюневи и свързани с тях изделия и за отмяна на Директива 2001/37/ЕО (ОВ L 127, 29.4.2014 г., стр. 1);
   Директива 2005/60/ЕО на Европейския парламент и на Съвета от 26 октомври 2005 г. за предотвратяване използването на финансовата система за целите на изпирането на пари и финансирането на тероризъм (ОВ L 309, 25.11.2005 г., стр. 15);
   Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1);
   Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (ОВ L 9, 14.1.2009 г., стр. 12);
   Директива 2011/64/ЕС на Съвета от 21 юни 2011 г. относно структурата и ставките на акциза върху обработен тютюн (ОВ L 176, 5.7.2011 г., стр. 24).

      (5)  Решение (ЕС) 2016/1750 на Съвета от 17 юни 2016 г. относно сключването от името на Европейския съюз на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, що се отнася до разпоредбите на Протокола относно задълженията, свързани със съдебното сътрудничество по наказателноправни въпроси и определението за престъпления (вж. страница 6 от настоящия брой на Официален вестник).

      ПРИЛОЖЕНИЕ

         ДЕКЛАРАЦИЯ ЗА КОМПЕТЕНТНОСТ НА ЕВРОПЕЙСКИЯ СЪЮЗ ПО ВЪПРОСИТЕ, ОБХВАНАТИ ОТ ПРОТОКОЛА ЗА ПРЕМАХВАНЕ НА НЕЗАКОННАТА ТЪРГОВИЯ С ТЮТЮНЕВИ ИЗДЕЛИЯ

         (СЪГЛАСНО ЧЛЕН 44 ОТ ПРОТОКОЛА)

      Европейският съюз (ЕС) представя в съответствие с член 44 от Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна („Протокол към РККТ“) следната декларация за компетентност, в която се посочват категориите и областите на политиката, по отношение на които държавите — членки на ЕС, са предоставили компетентност на ЕС в областите, обхванати от Протокола към РККТ.
      1.   Общи принципи

      Категориите и областите на компетентност на Съюза са определени в членове 2—6 от ДФЕС. Когато Договорите предоставят на ЕС изключителна компетентност в определена област, само ЕС може да законодателства и да приема правно обвързващи актове, докато държавите членки имат тази възможност единствено ако са оправомощени за това от ЕС или с цел прилагането на актовете на ЕС. Когато Договорите предоставят на ЕС компетентност, споделена с държавите членки в определена област, ЕС и държавите членки могат да законодателстват и да приемат правно обвързващи актове в тази област. Държавите членки упражняват своята компетентност, доколкото ЕС не е упражнил своята. Държавите членки упражняват отново своята компетентност, доколкото ЕС е решил да спре да упражнява своята.
      Що се отнася до сключването на международни споразумения, за областите на политиката, изброени в член 3, параграф 1 от ДФЕС, единствено ЕС разполага с компетентност да предприема действия. За областите на политиката, изброени в член 4, параграф 2 от ДФЕС, ЕС и държавите членки споделят компетентността, но единствено ЕС разполага с компетентност да предприема действия, когато предвиденото действие е необходимо, за да се даде възможност на Съюза да упражнява вътрешната си компетентност, или доколкото разпоредбите на споразумението могат да засегнат общите правила или да променят обхвата им по смисъла на член 3, параграф 2 от ДФЕС; доколкото това не е така (т.е. условията на член 3, параграф 2 от ДФЕС не са изпълнени), държавите членки могат да упражняват своята компетентност да предприемат действия в тези области на политиката.
      Областите на компетентност, които не са предоставени на ЕС по силата на Договорите, са области на компетентност на държавите — членки на ЕС.
      ЕС ще уведоми надлежно за всяка съществена промяна в обхвата на своите правомощия в съответствие с член 44 от Протокола, без това да представлява необходимо условие за упражняването на компетентността му по въпроси, уредени от Протокола към РККТ.
      2.   Изключителна компетентност на ЕС

      2.1.   ЕС има изключителна компетентност по отношение на въпросите, уредени с Протокола към РККТ, които попадат в обхвата на общата търговска политика на ЕС (член 207 от ДФЕС).
      2.2.   В допълнение към това ЕС разполага с изключителна компетентност по отношение на въпросите, уредени с Протокола към РККТ, които попадат в обхвата на митническото сътрудничество (член 33 от ДФЕС), сближаването на законодателствата в областта на вътрешния пазар (членове 113 и 114 от ДФЕС), съдебното сътрудничество по наказателноправни въпроси (член 82 от ДФЕС) и определението за престъпления (член 83 ДФЕС), само дотолкова, доколкото разпоредбите на акт на Съюза установяват общи правила, които може да бъдат засегнати и променени в обхват от разпоредбите на Протокола към РККТ.
      Поместеният по-долу списък на актове на Съюза показва степента, до която Съюзът е упражнявал вътрешната си компетентност в тези области в съответствие с Договора за функционирането на ЕС. Обхватът на изключителната компетентност на Съюза, произтичаща от тези актове, трябва да бъде преценен чрез позоваване на точните разпоредби за всяка мярка, и по-специално степента, до която тези разпоредби създават общи правила, чийто обхват има опасност да бъде засегнат или изменен от разпоредбите на Протокола към РККТ или с приет в рамките на изпълнението му акт.

                  —

                  Директива 2014/40/ЕС на Европейския парламент и на Съвета от 3 април 2014 г. за сближаване на законовите, подзаконовите и административните разпоредби на държавите членки относно производството, представянето и продажбата на тютюневи и свързани с тях изделия и за отмяна на Директива 2001/37/ЕО (ОВ L 127, 29.4.2014 г., стр. 1);

                  —

                  Директива 2005/60/ЕО на Европейския парламент и на Съвета от 26 октомври 2005 г. за предотвратяване използването на финансовата система за целите на изпирането на пари и финансирането на тероризъм (ОВ L 309, 25.11.2005 г., стр. 15);

                  —

                  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1);

                  —

                  Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (ОВ L 9, 14.1.2009 г., стр. 12);

                  —

                  Директива 2011/64/ЕС на Съвета от 21 юни 2011 г. относно структурата и ставките на акциза върху обработен тютюн (ОВ L 176, 5.7.2011 г., стр. 24);

                  —

                  Рамково решение 2001/500/ПВР на Съвета от 26 юни 2001 г. относно прането на пари, идентифицирането, проследяването, замразяването, изземването и конфискацията на средствата и приходите от престъпна дейност (ОВ L 182, 5.7.2001 г., стр. 1);

                  —

                  Акт на Съвета от 26 юли 1995 г. за съставяне на Конвенция за защитата на финансовите интереси на Европейските общности (ОВ C 316, 27.11.1995 г., стр. 48).

            3.   Компетентност на държавите членки

      За други обхванати от Протокола към РККТ въпроси, които не са посочени в раздели 2.1 и 2.2 и за които ЕС няма изключителна компетентност, компетентност продължават да имат държавите членки.


title: 2009/117/ЕО: Решение на Съвета от 7 април 2008 година за подписването и временното прилагане на Споразумението между Европейската общност и правителството на Непал относно някои аспекти на въздухоплавателните услуги

text:
               12.2.2009

               BG

               Официален вестник на Европейския съюз

               L 41/3

         РЕШЕНИЕ НА СЪВЕТА
   от 7 април 2008 година
   за подписването и временното прилагане на Споразумението между Европейската общност и правителството на Непал относно някои аспекти на въздухоплавателните услуги
   (2009/117/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 от него, във връзка с първото изречение от първата алинея от член 300, параграф 2 от него,
   като взе предвид предложението на Комисията,
   като има предвид, че:

               (1)

               На 5 юни 2003 г. Съветът упълномощи Комисията да започне преговори с трети държави относно замяната на някои разпоредби в действащите двустранни споразумения със споразумение с Общността.

               (2)

               От името на Общността Комисията договори Споразумение с Непал относно някои аспекти на въздухоплавателните услуги в съответствие с механизмите и насоките в приложението към решението на Съвета, което упълномощава Комисията да започне преговори с трети държави относно замяната на някои разпоредби в действащите двустранни споразумения със споразумение с Общността.

               (3)

               Споразумението, договорено от Комисията, следва да бъде подписано и прилагано временно при условие за сключването му на по-късна дата,

         РЕШИ:
   Член 1
   Подписването на Споразумението между Европесйката общност и Непал относно някои аспекти на въздухоплавателните услуги се одобрява от името на Общността при условие за сключването му на по-късна дата.
   Текстът на споразумението е приложен към настоящото решение.
   Член 2
   Председателят на Съвета се упълномощава да определи лицето или лицата, оправомощени да подпишат споразумението от името на Общността при условие за сключването му.
   Член 3
   До влизането му в сила споразумението се прилага временно от първия ден на първия месец след датата, на която страните са се нотифицирали взаимно за приключването на необходимите за целта процедури (1).
   Член 4
   Председателят на Съвета се упълномощава да направи нотификацията, предвидена в член 9, параграф 2 от споразумението.

      Съставено в Люксембург на 7 април 2008 година.

            За Съвета

            Председател

         R. ŽERJAV

      (1)  Началната дата на временното прилагане на споразумението ще бъде публикувана в Официален вестник на Европейския съюз от Генералния секретариат на Съвета.
    ---documentbreak---

               12.2.2009

               BG

               Официален вестник на Европейския съюз

               L 41/5

         СПОРАЗУМЕНИЕ
   между Европейската общност и правителството на Непал относно някои аспекти на въздухоплавателните услуги
   ЕВРОПЕЙСКАТА ОБЩНОСТ,
   от една страна, и
   ПРАВИТЕЛСТВОТО НА НЕПАЛ,
   от друга страна,
   (наричани по-долу „страните“)
   КАТО ОТБЕЛЯЗВАТ, че са сключени двустранни споразумения за въздухоплавателни услуги между няколко държави-членки на Европейската общност и Непал, съдържащи разпоредби, които са в противоречие с правото на Общността,
   КАТО ОТБЕЛЯЗВАТ, че Европейската общност има изключителна компетентност по отношение на някои аспекти, които е възможно да са включени в двустранните споразумения за въздухоплавателни услуги между държави-членки на Европейската общност и трети държави,
   КАТО ОТБЕЛЯЗВАТ, че съгласно правото на Европейската общност установените в държава-членка въздушни превозвачи от Общността имат право на недискриминационен достъп до въздушни маршрути между държавите-членки на Европейската общност и трети държави,
   КАТО ВЗЕМАТ ПРЕДВИД, че споразуменията между Европейската общност и някои трети държави предвиждат възможността граждани на тези трети държави да придобиват права на собственост във въздушни превозвачи, лицензирани в съответствие с правото на Европейската общност,
   КАТО ОТЧИТАТ, че някои разпоредби на двустранните споразумения за въздухоплавателни услуги между държави-членки на Европейската общност и Непал, които са в противоречие с правото на Европейската общност, трябва да бъдат приведени в съответствие с него, за да се установи надеждна правна основа за въздухоплавателните услуги между Европейската общност и Непал и да се осигури тяхната непрекъснатост,
   КАТО ОТЧИТАТ, че двустранните споразумения за въздухоплавателни услуги между държави-членки на Европейската общност и Непал следва да са в съответствие с правото на Непал и Европейската общност и да установяват работеща и надеждна правна основа за осигуряване непрекъснатостта и развитието на въздухоплавателните услуги между Европейската общност и Непал,
   КАТО ОТБЕЛЯЗВАТ, че разпоредбите на двустранните споразумения за въздухоплавателни услуги между държавите-членки на Европейската общност и Непал, които не са в противоречие с правото на Европейската общност, не следва да попадат в приложното поле на настоящото споразумение,
   КАТО ОТБЕЛЯЗВАТ, че съгласно правото на Европейската общност въздушните превозвачи по принцип не могат да сключват споразумения, които могат да засегнат търговията между държави-членки на Европейската общност и чиято цел или резултат са предотвратяването, ограничаването или нарушаването на конкуренцията,
   КАТО ОТЧИТАТ, че разпоредбите на двустранните споразумения за въздухоплавателни услуги, сключени между държави-членки на Европейската общност и Непал, които i) изискват или благоприятстват приемането на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията между въздушни превозвачи по съответните маршрути; или ii) засилват резултата от което и да е такова споразумение, решение или съгласувана практика; или iii) делегират на въздушни превозвачи или други частни икономически оператори отговорността по приемането на мерки, които предотвратяват, нарушават или ограничават конкуренцията между въздушни превозвачи по съответните маршрути, могат да направят неефективни правилата на конкуренцията, приложими към предприятията,
   КАТО ОТБЕЛЯЗВАТ, че целта на Европейската общност, като част от това споразумение, не е да промени общия обем на въздушния трафик между Европейската общност и Непал, нито да наруши равновесието между въздушните превозвачи на Общността и тези на Непал, или да измени разпоредбите на действащите двустранни споразумения за въздухоплавателните услуги, уреждащи търговските права,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държави-членки на Европейската общност.
   2.   Посочването във всяко от споразуменията, изброени в приложение I, на граждани на държавата-членка, която е страна по това споразумение, се счита, че се отнася за граждани на държавите-членки на Европейската общност.
   3.   Посочването във всяко от споразуменията, изброени в приложение I, на въздушни превозвачи или авиокомпании на държавата-членка, която е страна по това споразумение, се счита, че се отнася за въздушни превозвачи или авиокомпании, определени от тази държава-членка.
   Член 2
   Определяне, разрешение и отмяна
   1.   Разпоредбите на параграфи 3 и 4 от настоящия член заменят съответните разпоредби в членовете, изброени в приложение II, букви а) и б), съответно, във връзка с определянето на въздушни превозвачи от съответната държава-членка, техните лицензи и разрешения, издадени от Непал, както и съответно отказа, отмяната, спиране на действието или ограничаването на лицензите или разрешенията на въздушния превозвач.
   2.   Разпоредбите на параграфи 3 и 4 от настоящия член заменят съответните разпоредби в членовете, посочени съответно в приложение II, букви а) и б), по отношение на определянето на въздушни превозвачи от Непал, техните лицензи и разрешения, дадени от съответната държава-членка, както и съответно отказа, отмяната, спиране на действието или ограничаването на лицензите или разрешенията на въздушния превозвач.
   3.   При получаване на подобно определяне и на заявления от страна на определения/ите превозвач/и, във формата и по начин, предписани за лицензите и разрешенията, другата страна предоставя съответните лицензи и разрешения според параграфи 4 и 5 с минимално процедурно забавяне, при условие че:

               а)

               в случай на въздушен превозвач, определен от държава-членка:

                           i)

                           въздушният превозвач е установен на територията на определящата държава-членка съгласно Договора за създаване на Европейската общност и притежава валиден оперативен лиценз, издаден от държава-членка в съответствие с правото на Европейската общност; както и

                           ii)

                           от държавата-членка, отговорна за издаването на свидетелство за авиационен оператор, се упражнява и поддържа ефективен регулаторен контрол върху въздушния превозвач и съответният авиационен орган е ясно посочен при определянето; както и

                           iii)

                           въздушният превозвач е притежаван пряко или чрез мажоритарно участие, и се контролира ефективно от държави-членки и/или граждани на държави-членки, и/или от други държави, изброени в приложение III, и/или от граждани на такива други държави.

               б)

               в случай на въздушен превозвач, определен от Непал:

                           i)

                           основното място на дейност на последния е на територията на Непал; както и

                           ii)

                           Непал упражнява и поддържа ефективен контрол върху въздушния превозвач.

         4.   Която и да било от двете страни може да откаже, отмени, спре действието или ограничи лицензите или разрешенията на въздушен превозвач, определен от другата страна:

               а)

               в случай на въздушен превозвач, определен от държава-членка:

                           i)

                           въздушният превозвач не е установен на територията на определящата го държава-членка съгласно Договора за създаване на Европейската общност или няма валиден оперативен лиценз, издаден от държава-членка в съответствие с правото на Европейската общност; или

                           ii)

                           не се упражнява или не се поддържа ефективен регулаторен контрол на въздушния превозвач от държавата-членка, отговорна за издаването на неговото свидетелство за авиационен оператор, или съответният авиационен орган не е ясно посочен при определянето; или

                           iii)

                           въздушният превозвач не е притежаван или ефективно контролиран пряко или чрез мажоритарно участие от държави-членки и/или граждани на държави-членки, и/или от други държави, изброени в приложение III, и/или граждани на такива други държави; или

               б)

               в случай на въздушен превозвач, определен от Непал:

                           i)

                           основното място на дейност на последния не е на територията на Непал; или

                           ii)

                           Непал не поддържа ефективен регулаторен контрол върху въздушния превозвач; или

                           iii)

                           мажоритарният дял собственост принадлежи или контролът върху определения от Непал въздушен превозвач се упражнява от трета държава, която не приема ефективно определянето на въздушни превозвачи от Общността, установени на територията на Общността.

         5.   При упражняването на правото си по параграф 4 Непал няма да прилага дискриминация между въздушните превозвачи от държавите-членки на основание на тяхната националност.
   Член 3
   Безопасност
   1.   Разпоредбите на параграф 2 от настоящия член допълват съответните разпоредби на членовете, изброени в приложение II, буква в).
   2.   Когато държава-членка е определила въздушен превозвач, регулативният контрол над когото се упражнява и поддържа от друга държава-членка, правата на правителството на Непал съгласно разпоредбите за безопасност на споразумението между държавата-членка, определила въздушния превозвач, и правителството на Непал, се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Данъчно облагане на авиационно гориво
   1.   Разпоредбите на параграф 2 от настоящия член допълват съответните разпоредби на членовете, посочени в приложение II, буква г).
   2.   Независимо от всяка друга разпоредба с обратен смисъл, нищо от споразуменията, изброени в приложение II, буква г), не препятства държава-членка да налага на недискриминационна основа данъци, налози, мита, тарифи или такси върху горивото, доставяно на негова територия за ползване от въздухоплавателно средство на определен въздушен превозвач на Непал, който осъществява дейност между една точка на територията на тази държава-членка и друга точка на територията на тази държава-членка или на територията на друга държава-членка.
   Член 5
   Тарифи за превоз в рамките на Европейската общност
   1.   Разпоредбите на параграф 2 от настоящия член допълват съответните разпоредби на членовете, изброени в приложение II, буква д).
   2.   Тарифите, които ще се събират от въздушния/ите превозвач/и, определен/и от правителството на Непал по силата на споразумение, посочено в приложение I, съдържащо разпоредба, посочена в приложение II, буква д), за превоз изцяло в рамките на Европейската общност, се уреждат от правото на Европейската общност.
   Член 6
   Съвместимост с правилата на конкуренцията
   1.   Независимо от която и да било друга разпоредба с обратен смисъл, нищо от споразуменията, изброени в приложение I, i) не спомага за приемането на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията; ii) засилва резултата на такива споразумения, решения или съгласувани практики; или iii) делегира на частни икономически оператори отговорността по приемането на мерки, които предотвратяват, нарушават или ограничават конкуренцията.
   2.   Разпоредбите, съдържащи се в споразуменията, изброени в приложение I, които са несъвместими с параграф 1 от настоящия член, не се прилагат.
   Член 7
   Приложения към споразумението
   Приложенията към настоящото споразумение са неразделна част от него.
   Член 8
   Ревизия или изменение
   Страните могат по всяко време да ревизират или изменят настоящото споразумение по взаимно съгласие.
   Член 9
   Влизане в сила и временно прилагане
   1.   Настоящото споразумение влиза в сила след като страните се нотифицират взаимно в писмен вид, че съответните вътрешни процедури, необходими за неговото влизане в сила, са изпълнени.
   2.   Независимо от параграф 1, страните са съгласни да прилагат временно настоящото споразумение от първия ден на месеца след датата, на която страните са се нотифицирали взаимно за приключването на необходимите за целта процедури.
   3.   Споразуменията и другите договорености между държави-членки и правителството на Непал, които към датата на подписване на настоящото споразумение все още не са влезли в сила и не се прилагат временно, са изброени в приложение I, буква б). Настоящото споразумение се прилага по отношение на всички тези споразумения и договорености при влизането им в сила или при започването на временното им прилагане.
   Член 10
   Прекратяване
   1.   В случай на прекратяване действието на споразумение, посочено в приложение I, действието на всички разпоредби на настоящото споразумение, които се отнасят до съответното споразумение, посочено в приложение I, се прекратява в същия момент.
   2.   В случай на прекратяване действието на всички споразумения, посочени в приложение I, действието на настоящото споразумение се прекратява в същия момент.

      В ДОКАЗАТЕЛСТВО ЗА КОЕТО, долуподписаните, надлежно упълномощени лица, полагат подписите си под настоящото споразумение.
      Съставено в Брюксел на двадесет и трети януари две хиляди и девета година, в два еднообразни екземпляра, на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и непалски език.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   ПРИЛОЖЕНИЕ I
   СПИСЪК НА СПОРАЗУМЕНИЯТА, ПОСОЧЕНИ В ЧЛЕН 1 ОТ НАСТОЯЩОТО СПОРАЗУМЕНИЕ

               а)

               Споразумения за въздухоплавателни услуги между правителството на Непал и държавите-членки на Европейската общност, които към датата на подписването на настоящото споразумение, са били сключени, подписани и/или се прилагат временно

                           —

                           Споразумение между Австрийското федерално правителство и правителството на Кралство Непал за граждански въздушен транспорт, подписано в Катманду на 29 октомври 1997 г., наричано в приложение II „Споразумение между Непал и Австрия“;

                           —

                           Споразумение между правителството на Великото херцогство Люксембург и правителството на Кралство Непал за въздухоплавателни услуги, съставено в Люксембург на 18 юни 1999 г., наричано в приложение II „Споразумение между Непал и Люксембург“;

                           —

                           Споразумение между правителството на Кралство Нидерландия и правителството на Кралство Непал за въздухоплавателни услуги, съставено на летище Schiphol на 10 юни 1998 г., наричано в приложение II „Споразумение между Непал и Нидерландия“;

                           —

                           Споразумение между правителството на Обединеното кралство Великобритания и Северна Ирландия и правителството на Кралство Непал за въздухоплавателни услуги, съставено в Катманду на 3 март 1994 г., наричано в приложение II „Споразумение между Непал и Обединеното кралство“;

               б)

               Споразуменията за въздухоплавателни услуги и други договорености, парафирани или подписани между правителството на Непал и държави-членки на Европейската общност, които към датата на подписването на настоящото споразумение все още не са влезли в сила и не се прилагат временно.

                           —

                           Споразумение за въздухоплавателни услуги между правителството на Кралство Непал и правителството на Френската република, парафирано в Катманду на 7 юли 1998 г., наричано в приложение II „Споразумение между Непал и Франция“;

                           —

                           Споразумение между правителството на Федерална република Германия и правителството на Кралство Непал за въздухоплавателни услуги, парафирано и приложено като приложение III към протокола, съставен в Бон на 26 юли 2000 г., наричано в приложение II „Споразумение между Непал и Германия“;

                           —

                           Споразумение между правителството на Кралство Непал и правителството на Италианската република за въздухоплавателни услуги, парафирано в Катманду на 8 май 1992 г., наричано в приложение II „Споразумение между Непал и Италия“.

         ПРИЛОЖЕНИЕ II
   СПИСЪК НА ЧЛЕНОВЕТЕ ОТ СПОРАЗУМЕНИЯТА, ИЗБРОЕНИ В ПРИЛОЖЕНИЕ II И ПОСОЧЕНИ В ЧЛЕНОВЕ 2—6 ОТ НАСТОЯЩОТО СПОРАЗУМЕНИЕ

               а)

               Определяне от държава-членка:

                           —

                           Член 4 от Споразумението между Непал и Австрия;

                           —

                           Член 4 от Споразумението между Непал и Франция;

                           —

                           Член 4 от Споразумението между Непал и Италия;

                           —

                           Член 3 от Споразумението между Непал и Люксембург;

                           —

                           Член 5 от Споразумението между Непал и Нидерландия;

                           —

                           Член 4 от Споразумението между Непал и Обединеното кралство;

               б)

               Отказ, отмяна, спиране на действието или ограничаване на лицензи или разрешения:

                           —

                           Член 4 от Споразумението между Непал и Австрия;

                           —

                           Член 5 от Споразумението между Непал и Франция;

                           —

                           Член 4 от Споразумението между Непал и Германия;

                           —

                           Член 5 от Споразумението между Непал и Италия;

                           —

                           Член 4 от Споразумението между Непал и Люксембург;

                           —

                           Член 6 от Споразумението между Непал и Нидерландия;

                           —

                           Член 5 от Споразумението между Непал и Обединеното кралство;

               в)

               Безопасност:

                           —

                           Член 8 от Споразумението между Непал и Австрия;

                           —

                           Член 9 от Споразумението между Непал и Франция;

                           —

                           Член 14 от Споразумението между Непал и Германия;

                           —

                           Член 10 от Споразумението между Непал и Италия;

                           —

                           Член 6 от Споразумението между Непал и Люксембург;

                           —

                           Член 10 от Споразумението между Непал и Нидерландия;

               г)

               Данъчно облагане на авиационното гориво:

                           —

                           Член 9 от Споразумението между Непал и Австрия;

                           —

                           Член 12 от Споразумението между Непал и Франция;

                           —

                           Член 7 от Споразумението между Непал и Германия;

                           —

                           Член 6 от Споразумението между Непал и Италия;

                           —

                           Член 8 от Споразумението между Непал и Люксембург;

                           —

                           Член 13 от Споразумението между Непал и Нидерландия;

                           —

                           Член 8 от Споразумението между Непал и Обединеното кралство.

               д)

               Тарифи за превоз в рамките на Европейската общност:

                           —

                           Член 12 от Споразумението между Непал и Австрия;

                           —

                           Член 14 от Споразумението между Непал и Франция;

                           —

                           Член 8 от Споразумението между Непал и Италия;

                           —

                           Член 10 от Споразумението между Непал и Люксембург;

                           —

                           Член 8 от Споразумението между Непал и Нидерландия;

                           —

                           Член 7 от Споразумението между Непал и Обединеното кралство.

         ПРИЛОЖЕНИЕ III
   СПИСЪК НА ДРУГИ ДЪРЖАВИ, ПОСОЧЕНИ В ЧЛЕН 2 ОТ НАСТОЯЩОТО СПОРАЗУМЕНИЕ

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария по въпроси на въздушния транспорт).


title: 2011/573/ЕС: Решение на Европейския парламент от 10 май 2011 година относно приключването на сметките на Европейската агенция за авиационна безопасност за финансовата 2009 година

text:
               27.9.2011

               BG

               Официален вестник на Европейския съюз

               L 250/144

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейската агенция за авиационна безопасност за финансовата 2009 година
   (2011/573/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за авиационна безопасност за финансовата 2009 година,

               —

               като взе предвид доклада на Сметната палата относно годишните отчети на Европейската агенция за авиационна безопасност за финансовата 2009 година, придружен от отговорите на Агенцията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 216/2008 на Европейския парламент и на Съвета (3) за създаване на Европейска агенция за авиационна безопасност, и по-специално член 60 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по транспорт и туризъм (A7-0123/2011),

               1.

               Одобрява приключването на сметките на Европейската агенция за авиационна безопасност за финансовата 2009 година.

               2.

               Възлага на своя председател да предаде настоящото решение на изпълнителния директор на Европейската агенция за авиационна безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 22.

      (2)  ОВ L 248, 16.9.2002 г., стр. 1.

      (3)  ОВ L 79, 19.3.2008 г., стр. 1.

      (4)  ОВ L 357, 31.12.2002 г., стр. 72.


title: Решение на Съвета от 13 май 2013 година за назначаване на дванадесет членове на управителния съвет на Европейската агенция по химикали

text:
               17.5.2013

               BG

               Официален вестник на Европейския съюз

               C 138/14

         РЕШЕНИЕ НА СЪВЕТА
   от 13 май 2013 година
   за назначаване на дванадесет членове на управителния съвет на Европейската агенция по химикали
   2013/C 138/05
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали (1), и по-специално член 79 от него,
   като има предвид, че:

               (1)

               В член 79 от Регламент (ЕО) № 1907/2006 се предвижда, че Съветът назначава по един представител от всяка държава-членка за член на управителния съвет на Европейската агенция по химикали (наричан по-долу „управителният съвет”).

               (2)

               Членовете на управителния съвет следва да се назначават въз основа на съответния им практически опит и познания в областта на химическата безопасност или управлението на химикали, като в същото време се гарантира, че сред членовете на съвета има такива, притежаващи съответните познания в областта на общи, финансови и юридически въпроси.

               (3)

               Продължителността на мандата следва да е четири години. Следва да бъде възможно еднократното подновяване на този мандат.

               (4)

               С решение от 7 юни 2007 г. (2) Съветът назначи 27 членове на управителния съвет.

               (5)

               Членовете на управителния съвет, посочени от Чешката република, Ирландия, Испания, Франция, Италия, Люксембург, Унгария, Нидерландия, Австрия, Словения, Финландия и Швеция, бяха назначени за периода до 31 май 2013 г. Следователно за периода, който започва на 1 юни 2013 г. и продължава до 31 май 2017 г., следва да бъдат представени кандидатури и назначени членове на управителния съвет от тези държави-членки.

               (6)

               След решението от 7 юни 2007 г. от членовете, назначени за периода, който приключва на 31 май 2013 г., вече са заменени членовете на управителния съвет от Франция (3), Унгария (4), Нидерландия (5), Словения (6), Финландия (7) и Швеция (8).

               (7)

               Съветът получи кандидатури от всички заинтересовани държави-членки,

         ПРИЕ НАСТОЯЩОТО РЕШЕНИЕ:
   Член 1
   Следните лица се назначават за членове на управителния съвет на Европейската агенция за химикали (наричан по-долу „управителният съвет“) за втори мандат с продължителност от 1 юни 2013 г. до 31 май 2017 г. (име, гражданство, дата на раждане):

               —

               г-н Karel BLAHA, Чехия, 20 декември 1953 г.,

               —

               г-жа Ana FRESNO RUIZ, Испания, 31 януари 1952 г.,

               —

               г-н Martin LYNCH, Ирландия, 13 август 1946 г.,

               —

               г-жа Catherine MIR, Франция, 20 февруари 1955 г.,

               —

               г-н Antonello LAPALORCIA, Италия, 13 юни 1952 г.,

               —

               г-н Johannes Karel Barend Henri KWISTHOUT, Нидерландия, 6 юни 1964 г.,

               —

               г-н Thomas JAKL, Австрия, 13 юни 1965 г.,

               —

               г-жа Simona FAJFAR, Словения, 17 ноември 1970 г.,

               —

               г-жа Pirkko Liisa KIVELÄ, Финландия, 23 октомври 1953 г.,

               —

               г-жа Nina CROMNIER, Швеция, 14 октомври 1966 г.

         Член 2
   Следните лица се назначават за членове на управителния съвет за първи мандат с продължителност от 1 юни 2013 г. до 31 май 2017 г. (име, гражданство, дата на раждане):

               —

               г-н Paul RASQUÉ, Люксембург, 8 юли 1981 г.,

               —

               г-жа Krisztina BIRÓ, Унгария, 5 април 1971 г.

         Член 3
   Настоящото решение влиза в сила в деня на приемането му.

      Съставено в Брюксел на 13 май 2013 година.

            За Съвета

            Председател

         S. COVENEY

      (1)  ОВ L 396, 30.12.2006 г., стр. 1.

      (2)  ОВ C 134, 16.6.2007 г., стр. 6.

      (3)  ОВ C 178, 31.7.2009 г., стр. 12.

      (4)  ОВ C 288, 25.9.2012 г., стр. 4.

      (5)  ОВ C 178, 31.7.2009 г., стр. 13.

      (6)  ОВ C 326, 3.12.2010 г., стр. 4.

      (7)  ОВ C 320, 16.12.2008 г., стр. 4.

      (8)  Виж бележка под линия на стр. 6.